**Uurimisteema:** Luulekogu kui tervikteose käsitlemine kirjandusõpetuses

**Juhendajad:** Joosep Susi, Merilyn Meristo

**Sisukirjeldus:** Gümnaasiumi riikliku õppekava järgi „teab [gümnaasiumi lõpetaja] kirjanduse žanreid ja poeetika põhimõisteid“, „oskab analüüsida kirjandusteose kujundikeelt, sisu ja vormi“ ning „oskab loetu kohta oma mõtteid ja arvamusi avaldada“. Selleks, et kirjanduse žanrite ja poeetika põhimõistete tundmisest jõuda kirjandusteose analüüsimise, mõtestamise ja sisukate arvamusavaldusteni, on õpilasel vaja jõukohaseid töövõtteid, kuid olemasolevas õppevaras on selliste töövõtete käsitlus üsna juhuslik. Sellest lähtuvalt on plaanitava magistritöö eesmärk läbi viia kaardistav uuring, mis annab panuse vastava „tööriistakasti“ loomiseks. Valmiv magistritöö annab ülevaate, kui palju ja missuguseid luulekogusid kirjandusõpetajad käsitlevad ning kas ja kuidas toestatakse lugemisprotsessi. Kogutud andmete najal on võimalik edaspidi välja töötada metoodilisi ja didaktilisi materjale, mis toestavad õpilaste lugemis- ja analüüsioskust luule(kogude) käsitlemisel.

**Ajakava:**

|  |  |
| --- | --- |
| **juuni 2021** | teema ja juhendajate valimine, teema kinnitamine |
| **september 2021 – mai 2022** | teooriaga tutvumine, teoreetilise osa kirjutamine, edasise töökäigu planeerimine |
| **juuni – august 2022** | küsimustiku koostamine |
| **september – detsember 2022** | küsimustiku väljasaatmine ja vastuste kogumine |
| **jaanuar 2023 – veebruar 2023** | tulemuste analüüs, järelduste tegemine |
| **märts 2023 – aprill 2023** | vormistamine ja viimistlemine |
| **mai 2023** | esitamine ja kaitsmine |